open-index/open-wikipedia-markdown huggingface dataset:
Biologiset kilpirauhasvalmisteet

**Biologiset kilpirauhasvalmisteet** ovat sian kilpirauhaskudoksesta valmistettuja biologisia lääkkeitä. 

Biologinen kilpirauhaslääke valmistetaan poistamalla kilpirauhasesta vesi sekä rasva- ja sidekudos. Biologisen kilpirauhaslääkkeen vaikuttava ainesosa on tyreoglobuliini. Kyseessä on kilpirauhasen erittämä T3- ja T4-hormonien varastomuotona toimiva ja kilpirauhasen hormonituotantoon osallistuva glykoproteiini.

## Käyttöaihe
Biologisia kilpirauhaslääkkeitä käytetään kilpirauhasen vajaatoiminnan hoitoon levotyroksiinin sijaan silloin, kun levotyroksiini ei poista oireita. Vuonna 2021 julkaistussa pienimuotoisessa yhdysvaltalaistutkimuksessa havaittiin, että uupumus oli suurin syy biologisen kilpirauhasvalmisteen käyttöön. Seuraavilla sijoilla olivat lihominen, aivosumu ja hiustenlähtö.

## Koostumus
Biologinen kilpirauhaslääke poikkeaa muista kilpirauhaslääkkeistä siinä suhteessa, että se sisältää kaikkia kilpirauhashormoneita. Näitä ovat T3- ja T4-hormonin lisäksi lepoaineenvaihduntaa, lämmöntuottoa, mitokondrioiden toimintaa, painonhallintaa ja lihassolujen muodostusta edistävä sekä ruskeaa rasvakudosta aktivoiva ja veren glukoositasapainoa säätelevä 3,5-dijodityroniini (T2-hormoni), kuumuudensäätelyyn osallistuva tyronamiini ja luuston hajoamista estävä kalsitoniini. 

Biologinen kilpirauhaslääke sisältää myös jodia.

## Teho ja haittavaikutukset
Vuonna 2021 julkaistussa yhdysvaltalaistutkimuksessa havaittiin, että suurin osa levotyroksiinin biologiseen kilpirauhasvalmisteeseen vaihtaneista voi paremmin lääkevaihdon jälkeen. Esimerkiksi uupumuksen ja lihavuuden esiintyvyys väheni 13 prosentista 23:een TSH-arvon ollessa normaali.

Yhdeksän prosenttia biologiseen valmisteeseen siirtyneistä palasi vanhaan lääkitykseen kuuden kuukauden sisällä. Syynä oli esimerkiksi se, ettei lääkevaihdosta ollut hyötyä (19 %), lääkkeen korkea hinta (8 %) tai uuden lääkityksen aiheuttamat haittavaikutukset, kuten sydämentykytys (21 %), ahdistus (13 %) ja ruokahaluttomuus (8 %). Levotyroksiinihoidon aloittaneiden keskeytysprosentti oli neljä ja keskeytyksen syynä oli yleensä sydämentykytys, hiustenlähtö tai gluteeniyliherkkyyden puhkeaminen.

### Viitteet
Antti Lehvonen

**Antti Lehvonen** (29. marraskuuta 1907 Rääkkylä – 3. syyskuuta 1990 Joensuu) oli suomalainen meijerialan yritysjohtaja ja osuustoimintaliikkeen vaikuttaja, joka sai talousneuvoksen ja kauppaneuvoksen arvonimet.

## Henkilöhistoria
Lehvosen vanhemmat olivat maanviljelijä Vilho Lehvonen ja Maria Kinnunen ja puoliso vuodesta 1937 Siiri Onerva Muhonen. Lehvonen kävi Kuopion tietopuolisen meijerikoulun kurssin 1931 ja Valtion maitotalousopiston isännöitsijäkurssin 1936. Hän työskenteli Ab W. Gutzeit & Co:n laivoilla Saimaalla 1922–1927 ja oli Nurmeksen ja Liperin osuusmeijereiden harjoittelija 1927–1929, Salmin Osuusmeijerin isännöitsijä 1931–1932, Leppäsyrjän Osuusmeijerin isännöitsijä Suojärvellä 1932–1936 ja Joensuun Ympäristön Osuusmeijerin isännöitsijä ja sittemmin toimitusjohtaja 1936–1972, samoin kuin sen johtokunnan puheenjohtaja. Hänellä oli useita osuustoiminnallisia luottamustehtäviä ja hän oli Pielisensuun kunnavaltuuston jäsen. Talousneuvoksen arvonimen Lehvonen sai 1958 ja kauppaneuvoksen arvonimen 1964. Hän oli sotilasarvoltaan reservin vääpeli. Suomen Kulttuurirahaston Pohjois-Karjalan rahasto  perusti Lehvosen ja hänen vaimonsa nimeä kantavan rahaston 1967.

Lehvonen oli vuosien 1962 ja 1968 presidentinvaaleissa Urho Kekkosen vaaliliiton puolueettomana valitsijamiehenä.

## Julkaisuja
* *Kertomus Leppäsyrjän osuusmeijerin 10-vuotisesta toiminnasta*, 1935.

## Lähteet

## Aiheesta muualla
* Suomen kulttuurirahasto: Antti ja Siiri Lehvosen rahasto
Akseli Antikainen

**Akseli Johannes Antikainen** (5. marraskuuta 1904 Värtsilä – 19. huhtikuuta 1997 Mäntsälä) oli suomalainen liikemies, joka sai kauppaneuvoksen arvonimen.

## Elämä
Antikaisen vanhemmat olivat hitsaaja Kaarlo (Kalle) Antikainen ja Maria Juvonen. Antikainen kävi kansakoulun 1911–1916 ja Suomen Osuuskauppojen Keskuskunnan Osuuskauppakoulun kurssin 1927. Hän oli Ab Wärtsilä Oy:n rautatehtaan sähkölaitoksen harjoittelija ja konttorin juoksupoika vuodesta 1916, Työväen ja Pienviljelijäin Osuusliikkeen nuorempi myyjä Värtsilässä 1918–1921, Osuusliike Työkansan myyjä ja myymälänhoitaja Kuopiossa 1921–1923, Viipurin Osuusliikkeen Pölläkkälän myymälän vanhempi myyjä, Osuusliike Yhteishyvän myyjä Värtsilässä, Kymenrannan Osuusliikkeen päämyymälän hoitaja Inkeroisissa 1928–1929, Osuusliike Keskimaan pääliikkeen johtaja Jyväskylässä 1930, Saarijärven Osuusliikkeen toimitusjohtaja 1931–1933 ja kauppias Jalasjärvellä 1933–1935. Antikainen oli myös Saarijärven osuusmeijerin isännöitsijä 1932–1933.

Valmisvaatekaupan uranuurtaja Antikaisesta tuli, kun hän perusti vaimonsa kanssa vaatekaupan Kemiin 1935 ja laajensi sen toimintaa myymäläketjuksi, ja oli myöhemmin vaateliikkeiden yhteisen ostoyhtymän ja Suomen vaatemessujen perustajia.  Hän kuului myös Vähittäiskaupan Keskusliiton johtokuntaan. Vaatekauppiaana Kemissä Antikainen oli 1935–1941 ja Antikaisen Pukimo Oy:n perustaja ja toimitusjohtaja 1941–1950 ja hallituksen puheenjohtaja vuodesta 1941. Antikainen oli myös Kuusaan Pukimo Oy:n perustaja ja johtokunnan puheenjohtaja 1950–1954, Antikainen ja Pojat avoimen yhtiön perustaja ja yhtiömies 1953–1955 ja Katinette Oy:n perustaja ja johtokunnan puheenjohtaja vuodesta 1955. Hän omisti Jokelan kartanon Mäntsälässä vuodesta 1954. Antikaisella oli lukuisia kaupan alan ja muita luottamustehtäviä. Sotilasarvoltaan hän oli reservin ylikersantti (1943). Kauppaneuvoksen arvonimen Antikainen sai 1965.

## Perhe
Akseli Antikaisen ensimmäinen puoliso oli Lahja Siviä Linqvist, jonka kanssa hän oli naimisissa 1926–1974. Lahja Lindqvistin isä oli kansanedustaja Konsta Lindqvist. Ensimmäisen puolisonsa kuoltua Antikainen avioitui vuonna 1975 Kaarina Katilan kanssa. Antikaisen serkku oli punaupseeri Toivo Antikainen.

## Teokset
*

## Lähteet
Acren tasavalta

**Acren tasavalta** (, ) oli separatistitasavalta mykyisessä Brasiliassa ja Perussa. Se itsenäistyi 1899, ja liitettiin lopulta Brasiliaan vuonna 1903. Nykyisin sen alue on Acren osavaltio.

Vuosina 1899–1900 espanjalainen toimittaja ja entinen diplomaatti Luis Gálvez Rodríguez de Arias johti retkikuntaa, joka yritti ottaa haltuunsa nykyisen Acren Boliviassa. Tavoitteena oli liittää Acre Brasiliaan sen itsenäistyttyä Boliviasta. Gálvez julisti itsensä Acren tasavallan presidentiksi 14. heinäkuuta 1899 ja sijoitti pääkaupungin Porto Acreen. Ensimmäinen tasavalta kesti maaliskuuhun 1900, jolloin Brasilian hallitus lähetti joukkoja pidättämään Gálvezin ja antamaan Acren takaisin Bolivialle. Gálvez karkotettiin Espanjaan. Toista tasavaltaa yritettiin vuoden 1900 marraskuussa, mutta sekin epäonnistui. 

Kolmas tasavalta kaatui taisteluiden jälkeen vuonna 1903. Petropoliksen sopimus 17. marraskuuta 1903 asetti Acren Brasilian hallintaan. 25. helmikuuta 1904 Acresta tuli virallisesti Brasiliaa, ja siitä tehtiin osavaltio vuonna 1962.
Ševtšenko

**Ševtšenko** on ukrainalainen sukunimi, joka on muun muassa seuraavilla henkilöillä:

* Andri Ševtšenko (s. 1976), ukrainalainen jalkapalloilija ja jalkapallovalmentaja
* Dmitri Ševtšenko (s. 1968), venäläinen kiekonheittäjä
* Margarita Ševtšenko (s. 1967), venäläinen pianisti
* Mykyta Ševtšenko (s. 1993), ukrainalainen jalkapalloilija
* Taras Ševtšenko (1814–1861), ukrainalainen runoilija ja taidemaalari, 1800-luvun ukrainalaisen kansallisen liikkeen vaikuttaja
* Valentina Ševtšenko (s. 1988), kirgisialais-perulainen thainyrkkeilijä ja vapaaottelija
* Valentyna Ševtšenko (s. 1975), ukrainalainen maastohiihtäjä 
* Viktor Ševtšenko (s. 1991), moldovalais-venäläinen jalkapalloilija.

## Katso myös
* Fort-Ševtšenko, kaupunki Kazakstanissa
* Ševtšenkon piiri (täsmennyssivu), useita kaupunkien suuralueita
* Ševtšenko (Pokrovskin piiri), maalaiskylä Donetskin alueella
Vladimir Aleksejev (mitalitaiteilija)

**Vladimir Jefremovitš Aleksejev** (; 1784 Venäjän keisarikunta – 1832 Venäjän keisarikunta) oli venäläinen kuvanveistäjä ja mitalien suunnittelija.

## Elämäkerta
Aleksejev toimi Carl Leberechtin oppilaana Pietarin rahapajassa. Vuonna 1805 hän valmistui ahkeruutensa ja lahjakkuutensa ansiosta mitalimuotoilijaksi. Hänen teoksistaan tunnetuimpia ovat Venäjän keisari Nikolai I:n muotokuva kruunaamisen muistoksi, mitali Preussin kuninkaan Fredrik III:n vierailusta Pietarissa, rauhanmitali Venäjän ja Turkin sodan loputtua vuonna 1829 ja Porvoon valtiopäivien muistomitali. 

Aleksejev käytti teoksissaan signeerausta ”A” tai ”B”.

## Teokset

* Mitali "Kunnioitetun sotilaan kunniaksi" 1806
* Mitali "Katoavien pelastamiseksi" , noin 1830, puolalainen teksti "Jekaterinoslavin lukiosta", mottona "teidän valossasi näemme valon"
* Mitali hyödyllisyydestä Aleksanteri I - kääntöpuoli
* Persian prinssin Abbas-Mirzan vierailulla Pietarissa vuonna 1829
* Mitali "Uskollisuudesta"
* "Ahkeruuden ja taiteen puolesta" 1831
* Mitali "Hyödyllisestä" 1831

## Katso myös
* Ivan Šilov

## Lähteet

* Alekseev, Vladimir Efremovich,  Brockhausin ja Efronin tietosanakirja: 86 t. (82 t. i 4 dop.). SPb, 1890–1907.
* *Fengler H., Girow G., Unger v.* Numismaatikon sanakirja: Per. s nem. M. G. Arsen'eva, Otv. toimittaja V. M. Potin. - 2-e toim., pererab. i dop. - M.: Radio i svyaz', 1993. s. 11. 

## Aiheesta muualla
* "Alekseev, Vladimir Efremovitš." Suuri venäläinen elämäkerrallinen tietosanakirja (sähköinen painos). Versio 3.0. M.: Businesssoft, IDDK, 2007.
Motorola 68000

**Motorola 68000** (*MC68000*, *m68k*, *68k*) on Motorola 68000 -sarjan mikroprosessori, joka julkistettiin vuonna 1979. 
Prosessoria käytettiin muun muassa Unix-työasemissa.

Ensimmäinen 68000-malli on sisäisesti 32-bittinen, jossa on 16-bittinen ulkoinen dataväylä ja 24-bittinen ulkoinen osoiteväylä. 
68000:ssa rekisterit ovat 32-bittisiä.

68000:n jälkeen Motorola julkaisi Motorola 68010:n.
Myöhemmät saman sarjan mallit ovat myös ulkoisesti 32-bittisiä alkaen Motorola 68020-mallista. 

## Ominaisuudet
68000 sisältää *supervisor*-tilan järjestelmäohjelmille (käyttöjärjestelmän ytimelle) ja kaksi pino-osoitinta: käyttäjätila (USP) ja supervisor-tila (SSP), joista vain toinen voi olla aktiivisena kerralla ja saatavilla ohjelmoijalle. Osoiterekisteri A7 muuttaa tilaa USP- tai SSP-tilaan. Käyttäjätila on rajoitetumpi ja *supervisor*-tilassa ajettavalla käyttöjärjestelmällä on täysi hallinta järjestelmästä. Tietyt käskyt vaativat *supervisor*-tilan käyttöä ("MOVE to SR") koska ne voivat muuttaa tilarekisterin tilaa.

## Valmistus

68000-mallin prosessoria on valmistettu HMOS-tekniikalla sekä myöhemmin HCMOS-tekniikalla.

68000-mallin prosessorista on valmistettu klooneja japanin markkinoille Hitachin ja Toshiban valmistamina.

MC68EC000-mallista on Freescalen valmistama FLX68000 versio, joka on identtinen mutta "static" suunnittelu joka sallii suorittimen pysäyttämisen.

## Lähteet
Toivo Kerko

**Toivo Stefan Jaakoppi Kerko** (23. maaliskuuta 1915 Marttila – 16. heinäkuuta 1969 Mikkeli) oli suomalainen meijerialan yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.

Kerkon vanhemmat olivat maanviljelijä Kalle Kerko ja Aino Uoti ja puoliso vuodesta 1942 Meri Merimo. Kerko oli meijeriharjoittelija useissa meijereissä 1935–1937 ja valmistui meijeriteknikoksi Valtion Maitotalousopistosta 1939. Hän oli Auran Osuusmeijerin isännöitsijä ja Hämeenlinnan Osuusmeijerin vt. isännöitsijä 1939, Rymättylän–Merimaskun Osuusmeijerin isännöitsijä 1940–1941, Kruusilan Osuusmeijerin isännöitsijä 1942, Valkeakosken Osuusmeijerin isännöitsijä 1943–1948 ja Mikkelin Osuusmeijerin isännöitsijä ja toimitusjohtaja vuodesta 1948. Kerko oli myös Mikkelin Keinosiemennysyhdistyksen toiminnanjohtaja vuodesta 1949. Hän oli Mikkelin kaupunginvaltuuston jäsen 1956–1968 ja kaupunginhallituksen jäsen ja hänellä oli useita osuustoiminnallisia ja muita  luottamustehtäviä. Sotilasarvoltaan Kerko oli reservin kersantti. Hän sai kauppaneuvoksen arvonimen 1965.

## Lähteet
John Smeaton

**John Smeaton** (8. kesäkuuta 1724 Austhorpe Lodge, Leeds, Iso-Britannia – 28. lokakuuta 1792 Austhorpe Lodge) oli englantilainen insinööri. Teoreettisen ja käytännöllisen osaamisensa ja kokeidensa ansiosta hänestä tuli yksi modernin insinööritieteen uranuurtajista.

## Elämä ja ura
Smeaton opiskeli Leedsin lukiossa. Hän osoitti jo varhain mieltymystä mekaanisten työkalujen käyttöön, ja 14- tai 15-vuotiaana hän onnistui valmistamaan sorvin. Lopetettuaan koulun 16-vuotiaana hän työskenteli isänsä asianajotoimistossa mutta pyysi lopulta lupaa harjoittaa jotain teknistä ammattia. Hänestä tuli instrumenttivalmistajan oppipoika, ja vuonna 1750 hän perusti oman yrityksensä. Navigoinnissa ja tähtitieteessä käytettävien erilaisten matemaattisten instrumenttien parantamisen lisäksi hän teki kokeita muiden mekaanisten laitteiden parissa, joihin hän perusti artikkelin "An Experimental Inquiry concerning the Native Powers of Water and Wind to turn Mills and other Machines depending on a Circular Motion". Vuonna 1754 hän teki matkan Alankomaihin tutkiakseen paikallisia kanavatöitä.

Smeatonin insinööritaidot olivat tulleet tunnetuiksi hänen Royal Societylle pitämiensä esitelmien ja tiedemiesten kanssa käymiensä keskustelujen ansiosta, ja vuonna 1756 hänelle annettiin tehtäväksi rakentaa uudelleen Eddystonen majakka, joka oli palanut edellisen vuoden joulukuussa. Uuden tornin valmistuttua vuonna 1759 Smeatonin neuvoja pyydettiin usein tärkeissä insinöörityöhankkeissa, kuten kanavien, erityisesti Forthin-Clyden kanavan, rakentamisessa, soiden kuivatuksessa, satamien suunnittelussa sekä siltojen korjaamisessa ja pystyttämisessä, vaikka monet hänen laatimistaan suunnitelmista jäivätkin toteuttamatta taloussyistä. Hän suunnitteli myös lukuisia vesipyöriä, tuulimyllyjä, pumppuja ja muita mekaanisia laitteita. Huomattavan osan ajastaan hän käytti tähtitieteellisiin tutkimuksiin ja havaintoihin, joista hän piti useita esitelmiä Royal Societyn edessä. 

Smeaton sai Royal Societyn Copley-mitalin vuonna 1759.

## Lähteet

## Aiheesta muualla
ARA Salta (1932)

**ARA Salta** oli Argentiinan laivaston Santa Fe -luokan sukellusvene.

## Valmistus

Alus tilattiin Tosilta. Se laskettiin vesille 17. tammikuuta 1932 ja otettiin palvelukseen saman vuoden lopulla.

## Palvelus
Alus teki tuhannen sukelluksensa 3. elokuuta 1960 ja poistettiin palveluksesta 5. huhtikuuta 1961.

## Lähteet
*
*

### Viitteet
Santa Fe -luokka (1931)

**Santa Fe -luokka** oli Argentiinan laivaston kolmen Italiassa valmistetun sukellusveneen muodostama alusluokka, joka perustui Cavallini-luokan sukellusveneisiin.

## Alukset

## Lähteet
*
*

### Viitteet
Suna (täsmennyssivu)

**Suna** voi tarkoittaa ainakin seuraavia asioita:
* Suna, Espoon keskuksessa sijaitseva asuinalue
* *Suna*, Suunujoen venäjänkielinen nimi
* Suna, naisen etunimi
* Suna, sukunimenä:
** Marja Suna (1934–2022), suomalainen vaatesuunnittelija ja muotoilija
Mari-Ann Nykänen

**Mari-Ann Nykänen** (s. 3. helmikuuta 1983) on suomalainen pelaajauransa lopettanut pesäpalloilija. Hän pelasi Superpesistä Rauman Ferassa ja Viinijärven Urheilijoissa.

Nykänen pelasi 78 Superpesiksen runkosarjaottelua. Hän löi 2+9 juoksua, toi 55 juoksua ja keräsi 228 kärkilyöntipistettä, joista 161 ykköspesälle.

Nykänen toimii Joensuun Mailan junioripäällikkönä. Lisäksi hän valmentaa junioripelaajia Joensuun Mailassa ja Viinijärven Urheilijoissa.

## Lähteet
Khalilou Fadiga

**Khalilou Fadiga** (s. 30. joulukuuta 1974 Dakar) on senegalilainen jalkapalloilija, pelipaikaltaan laitahyökkääjä tai keskikenttäpelaaja. Hän pelasi seuraurallaan muun muassa Ranskassa, Belgiassa ja Englannissa. Hän pelasi Senegalin maajoukkueessa vuosina 1999–2008.

Fadiga pelasi pääsarjatasolla Belgiassa RFC Liègen, Lommelin, Club Bruggen, Gentin ja Germinal Beerschotin joukkueissa, Ranskassa Auxerren joukkueessa sekä Englannissa Bolton Wanderersin joukkueessa. Hän pelasi Englannin mestaruussarjassa muutaman ottelun Derby Countyn ja Coventry Cityn joukkueissa. Hän siirtyi kesällä 2003 italialaisseura Interiin mutta ei päässyt pelaamaan seurassa sarjaotteluita lääkärien havaittua hänellä olevan vakavia sydänvaivoja. Kauden 2003–2004 jälkeen sopimus purettiin ja Fadiga siirtyi Englantiin. Hän voitti Belgian liigamestaruuden vuonna 1998 ja Ranskan cupin vuonna 2003.

Fadiga pelasi Senegalin maajoukkueessa 41 ottelua vuosina 1999–2008 ja teki niissä neljä maalia. Hän pelasi Afrikan-mestaruuskilpailuissa vuosina 2000 ja 2002. Hän saavutti jälkimmäisellä kerralla hopeaa ja teki Kamerunia vastaan pelatun loppuottelun päättäneessä rangaistuspotkukilpailussa joukkueensa toisen ja samalla viimeiseksi jääneen maalin. MM-kilpailuissa 2002 hän pelasi täydet minuutit kolmessa alkulohko-ottelussa, joista ensimmäisessä Senegal voitti hallitsevan maailmanmestarin Ranskan, ja jatkoaikatappioon päättyneessä puolivälieräottelussa Turkkia vastaan mutta oli vaihdossa neljännesvälieräottelussa Ruotsia vastaan. Hän teki 3–3-tasapeliin päättyneessä viimeisessä alkulohko-ottelussa Uruguayta vastaan joukkueensa ensimmäisen maalin.

## Lähteet
Sylvain N’Diaye

**Sylvain N’Diaye** (s. 25. kesäkuuta 1976 Pariisi, Ranska) on senegalilainen jalkapalloilija, pelipaikaltaan puolustava keskikenttäpelaaja. Hän on pituudeltaan 178-senttimetrinen. Hän pelasi pääsarjatasolla Ranskassa, Belgiassa ja Espanjassa.

N’Diaye pelasi Senegalin maajoukkueessa Afrikan-mestaruuskilpailuissa vuosina 2002 ja 2004. Hän kuului Senegalin joukkueeseen MM-kilpailuissa 2002 mutta jäi vaihtopelaajaksi.

## Lähteet
Type 97 HMG

**Type 97 heavy tank machine gun** () on japanilainen raskas konekivääri, joka toimi Keisarillisen Japanin armeijan panssarivaunujen ja panssaroitujen ajoneuvojen konekiväärinä toisessa maailmansodassa. Ase perustui suurelta osin tšekkiläiseen ZB vz. 26 -konekivääriin. Ase käytti 7,7x58 mm Arisaka -kaliiperin patruunoita. Type 97 pystyttiin muuttamaan hieman kevyemmäksi versioksi jalkaväen käyttöön, mutta tämäkin versio painoi lähes 11 ja puoli kiloa, eikä se tullut jalkaväen yleiseen käyttöön. Asetta valmistettiin noin 18&nbsp;000 kappaletta.

## Lähteet

## Aiheesta muualla
Sotilaspalvelija

**Sotilaspalvelija** on sotilas, joka on määrätty upseerin henkilökohtaiseen palvelukseen. Nykyaikaisessa armeijassa ei ole enää sotilaspalvelijoita, mutta ne olivat yleisiä vielä ensimmäisessä maailmansodassa. Korkea-arvoista upseeria palveleva toinen upseeri on adjutantti. 

Britannian armeijassa on pitkä perinne sotilaspalvelijoista, jotka ovat toimineet ylemmistä yhteiskuntaluokista tulevien upseerien henkivartijoina ja palvelijoina. Palvelijoista luovuttiin kokonaan vasta toisen maailmansodan jälkeen, mutta esimerkiksi Intian merivoimissa on yhä käytössä sotilaspalvelija eli *sahayak*.

## Lähteet
Särkikylän työväentalo

**Särkikylän Työväentalo** on vuonna 1949 valmistunut työväentalo Evijärven kunnan Särkikylässä

## Historiaa

Kylällä aiemmin ollut työväentalo menetettiin Lapuanliikkeen aikana, ja myöhemmin vanha talo paloi. Särkikylän Työväenyhdistys ry rakensi talon pääosiltaan talkoilla. Materiaalihankintoihin järjestettiin keräyksiä ja saatiin lahjoituksia. Nykyisin talo toimii Kylätalona.

## Rakennus
Rankarakenteinen rakennus valmistui 1938. Vuonna 1960 rakennukseen tehtiin korjauksia, jolloin ulkopuolen pystylaudoitus uusittiin. Tuolloin myös alkuperäisenä katteena ollut päre korvattiin huopakatteella. Sisäkatto on paneloitu. Vuoden 1973 remontissa punainen ulkopinta maalattiin ruskeaksi ja sisäseinien pahvien tilalle vaihdettiin lastulevyt. Talossa on alun perin ollut juhlasali, näyttämö, ravintola, kerhohuone ja voimailusali.

## Toimintaa talolla
Talossa on järjestetty kokouksia, nuorisotoimintaa ja tansseja. Talo on edelleen kunnossa, ja siellä järjestetään myös monenlaisia perhejuhlia.

## Lähteet
Amdy Faye

**Amdy Moustapha Faye** (s. 12. maaliskuuta 1977 Dakar) on senegalilainen jalkapalloilija, pelipaikaltaan puolustava keskikenttäpelaaja. Hän pelasi pääsarjaurallaan Ranskassa, Englannissa ja yhden kauden Skotlannissa. Hän pelasi Senegalin maajoukkueessa vuosina 2001–2006.

Faye voitti Auxerren joukkueessa Ranskan cupin vuonna 2003. Hän edusti Englannin Valioliigassa Portsmouthia, Newcastle Unitedia, Charlton Athleticia ja Stoke Cityä sekä Skotlannin Valioliigassa lainasopimuksella Rangersia. Hän päätti pelaajauransa kaudella 2010–2011 Englannin mestaruussarjassa Leeds Unitedin joukkueessa.

Faye pelasi Senegalin maajoukkueessa 34 ottelua vuosina 2001–2006. Hän pelasi Afrikan-mestaruuskilpailuissa vuosina 2002 ja 2006. Hän saavutti vuoden 2002 turnauksessa hopeaa, ja Kamerunia vastaan pelatun loppuottelun päättäneessä rangaistuspotkukilpailussa hän veti joukkueensa kolmannen rangaistuspotkun, jonka Kamerunin maalivahti Alioum Boukar torjui. MM-kilpailuissa 2002 Faye tuli vaihdosta kentälle kolmannessa alkulohko-ottelussa Uruguayta vastaan ja pelasi täydet minuutit voitokkaassa neljännesvälieräottelussa Ruotsia vastaan.

## Lähteet
Fossora

**Fossora** on islantilaisen pop-laulaja Björkin kymmenes studioalbumi, joka julkaistiin 30. syyskuuta 2022.
## Kappaleet
#
#
#
#
#
#
#
#
#
#
#
#
#

## Arvostelut
* Helsingin Sanomat:  
* Kulttuuritoimitus: 
* Soundi: 

## Lähteet
Provani

**Provani** () on pieni kylä Salon kaupungin Perniössä. Kylä sijaitsee Perniön lounaisosassa.

Provani sijaitsee Laukanlahden pohjoispuolen laajan peltoaukean reunalla. Kylän länsireunaa myötäilee Laukantie, joka yhdistää Provanin sen naapurikyliin Heikkilään, Laukkaan ja Eikkulaan. Kaikki kylän neljä taloa sijaitsevat joko tien varrella tai sen tuntumassa.

Provani on varhaiskeskiaikaisen Eikkulan tytärkylä ja itsekin asiakirjojen perusteella niin vanha, että historioitsija Aulis Oja epäilee sen olevan nimestään huolimatta 1200-luvun lopun ruotsalaista uudisasutusta vanhempi. Provani oli yhden talon muodostama kylä eli yksinäistalo 1920-luvulle saakka, jolloin sen torppa Rantala itsenäistyi. Kylään on tämän lisäksi lohkottu Traanan tila vuonna 1958 ja Ponttarin talo vuonna 1991.

## Lähteet
Safroli

**Safroli** (C10H10O2) on aromaattinen orgaaninen yhdiste. Yhdistettä käytetään muun muassa hajusteiden ja muiden yhdisteiden valmistamiseen. Maailman terveysjärjestö luokittelee sen mahdollisesti karsinogeeniseksi aineeksi.

## Ominaisuudet, valmistus ja käyttö
Safrolia esiintyy useissa kasveissa muun muassa amerikansassafraksessa (*Sassafras albidum*), kamferipuussa (*Cinnamomum camphora*) ja viherlaakereissa (*Ocotea*). Huoneenlämpötilassa yhdiste on väritöntä tai vaaleankeltaista nestettä. Safroli ei liukene veteen, mutta liukenee orgaanisiin liuottimiin, esimerkiksi etanoliin, dietyylieetteriin ja kloroformiin. Aine hapettuu helposti. Safroli saattaa olla karsinogeenistä. 

Safrolia valmistetaan tislaamalla sassafraksista tai kamferipuusta.

Safrolia käytetään ainesosana hajusteissa ja kosmetiikkatuotteissa kuten suihkugeeleissä. Siitä myös valmistetaan useita muita yhdisteitä kuten hajusteaineita, hyönteismyrkkyjä ja lääkkeitä.
Safrolia voidaan käyttää myös huumausaineen valmistukseen.

## Lähteet

## Aiheesta muualla
*PubChem: Safrole 
*Food Component Database (FooDB): Safrole 
*Toxin and Toxin Target Database (T3DB): Safrole 
*Kyoto Encyclopedia of Genes and Genomes (KEGG): Safrole 
*ChemBlink: Safrole 
*PheroBase: Floral Compound - safrole 
*Dr. Duke's Phytochemical and Ethnobotanical Databases: Safrole
ARA Santa Fe (1931)

**ARA Santa Fe** oli Argentiinan laivaston Santa Fe -luokan sukellusvene.

## Valmistus

Alus tilattiin Tosilta. Se laskettiin vesille 28. heinäkuuta 1931 ja otettiin palvelukseen 1932.

## Palvelus
Alus poistettiin palveluksesta 23. huhtikuuta 1959.

## Lähteet
*
*

### Viitteet
Catamarca-luokka

**Catamarca-luokka** oli Argentiinan laivaston kahden hävittäjän muodostama alusluokka.

Luokan alukset kuuluivat 12 aluksen ryhmään, jonka alukset tilattiin 1910 Saksasta, Britteinsaarilta ja Ranskasta. Kruppin valmistamat alukset maksoivat 124&nbsp;360 puntaa kappale ja ne saivat runkonumerot D1 ja D2. Alukset siirrettiin Argentiinaan kesällä 1912.

## Alukset

## Lähteet
*
*

### Viitteet
Burundin kuningaskunta

**Burundin kuningaskunta** (holl. *Koninkrijk Boeroendi*, ransk. *Royaume du Burundi*, saks. *Königreich Burundi*, myös **Urundin kuningaskunta**) oli vuosina 1680–1966 olemassa ollut bantujen johtama valtio nykyisen Burundin tasavallan alueella. Monarkia oli olemassa 1800- ja 1900-luvuilla, vaikka se oli Saksan (vuosina 1890–1916) ja Belgian (vuosina 1916–1962) siirtomaana. Tämän jälkeen se oli muutaman vuoden ajan itsenäinen valtio.

## Historia
Maasta tuli osa Saksan keisarikunnan siirtomaata Saksan Itä-Afrikkaa vuonna 1890, joskin se ei merkittävästi hallinnut kuningaskuntaa. 

Ensimmäisen maailmansodan aikana naapurissa sijainneen Belgian Kongon sotajoukot valloittivat seudun, joka sodan jälkeen jäi yhdessä Ruandan kanssa Belgian hallintaan Ruanda-Urundi-nimisenä Kansainliiton mandaattialueena. Uusi emämaa kuitenkin säilytti suuren osan kuningaskunnan perustuslaista ennallaan. Toisen maailmansodan jälkeen Ruanda-Urundi muutettiin Belgian hallitsemaksi YK:n huoltohallintoalueeksi.

Vuonna 1962 maa itsenäistyi Belgiasta, jolloin se muutettiin perustuslailliseksi monarkiaksi, jonka jälkeen parlamentti sai enemmän valtaa kuin mwemi (kuningas).

Maan enemmistökansa hutujen ja vähemmistössä olleen tutsien välit kiristyivät vuosien 1963 ja 1965 välillä ja väkivalta lisääntyi. Tämä kulminoitui epäonnistuneeseen vallankaappaukseen Mwambutsa IV:n monarkiaa vastaan vuonna 1965. Hänen poikansa Ntare V nousi valtaistuimelle toisen vallankaappausyrityksen jälkeen kesällä 1966, mutta saman vuoden marraskuussa hänet syöstiin vallasta pääministeri Michel Micomberon johtamassa vallankumouksessa, jonka jälkeen tämä lakkautti monarkian.

## Lähteet
Joseph von Hammer-Purgstall

**Joseph von Hammer-Purgstall** (9. kesäkuuta 1774 Graz, Steiermark – 23. marraskuuta 1856 Wien, Itävallan keisarikunta) oli itävaltalainen vapaaherra, diplomaatti ja orientalisti.

## Elämä ja ura
Hammer opiskeli Grazissa ja Wienissä ja siirtyi vuonna 1788 Wienin itämaiseen akatemiaan omistautuakseen itämaisille kielille. Ensimmäisen tieteellisen työnsä hän teki Meninskin arabian, persian ja turkin sanakirjan toimittajan von Jenischin työtoverina. Hän astui diplomatian palvelukseen vuonna 1796, ja hänet nimitettiin vuonna 1799 Itävallan Konstantinopolin suurlähetystöön. Hän osallistui amiraali William Sidney Smithin ja kenraali John Hely Hutchinsonin johtamaan ranskalaisten vastaiseen sotaretkeen. Vuonna 1807 hän palasi idästä Wieniin, jossa hän jatkoi eri diplomaattitehtävissä. Hänestä tehtiin salaneuvos, ja perittyään vuonna 1835 kreivitär Purgstallin kartanot Steiermarkissa hänelle myönnettiin vapaaherran arvonimi. Hän sai luvan liittää kreivittären nimen omaansa. Vuonna 1847 hänet valittiin vastaperustetun Itävallan tiedeakatemian ensimmäiseksi presidentiksi.

Hammer-Purgstall kirjoitti viidenkymmenen vuoden ajan laajasti eri aiheista ja julkaisi lukuisia tekstejä ja käännöksiä arabialaisista, persialaisista ja turkkilaisista kirjailijoista, muun muassa Al-Mutanabbin, Al-Zamakhsharin, Muhammed Šemseddin Hafizin, Mahmoud Shabestarin ja Bâkin teoksia, sekä itämaiden historiasta. Hänen pääteoksensa on *Geschichte des osmanischen Reiches* (1827–1835). Hammer-Purgstall oli erittäin tuottelias kirjailija, mutta hänen tietämyksensä itämaisista kielistä oli puutteellinen. Hänen julkaisunsa ovat epäluotettavia ja käännökset usein epätarkkoja. Hänen käännöksillään on kuitenkin ollut huomattava vaikutus erityisesti saksalaisiin kirjailijoihin, muun muassa Goetheen, Rückertiin ja Plateniin.

## Lähteet

## Aiheesta muualla
Claës Stenius

**Claës Richard Stenius** (21. syyskuuta 1863 Oravaaran kartano, Tohmajärvi – 19. toukokuuta 1939 Helsinki) oli suomalainen eversti ja Topografikunnan päällikkö.

Steniuksen vanhemmat olivat kruununnimismies Axel Gabriel Stenius (1823–1902) ja Lovisa Charlotta Winter (1824–1899. Stenius suoritti upseeritutkinnon 1890 Haminan kadettikoulussa ja oli sitten kolmen vuoden ajan upseerina venäläisessä rakuunarykmentissä Kaukasiassa. Vuonna 1893 hän tuli upseeriksi Suomen rakuunarykmenttiin. Vuonna 1894 hänet ylennettiin luutnantiksi ja komennettiin Haminan kadettikouluun komppanianupseeriksi ja ratsastuksen opettajaksi. Stenius erosi armeijasta 1901 ratsumestarin arvoisena ja toimi sitten valtion rautateillä virkamiehenä vuoteen 1918 saakka.

Suomen sisällissodan alettua Stenius tuli kenraali C. G. E. Mannerheimin esikunnan topografiosaston päälliköksi. Sodan jälkeen hän toimi yleisesikunnan topografikunnan ja maanmittaushallituksen topografiosaston päällikkönä vuoteen 1928 saakka, jolloin hän siirtyi eläkkeelle.

Stenius teki topografisia tutkimuksia Ruotsissa, Tanskassa ja Ranskassa. Hän toimi Ruotsin punaisen ristin vuosina 1920—1926 julkaiseman pohjoismaisen maailman kartaston aputoimittajana ja oli puheenjohtajana komiteassa, jonka tehtävänä oli toimittaa suomenkielinen geodesian oppikirja ja laajempi topografian oppikirja. Stenius harrasti musiikkia ja historiaa. Hän kirjoitti sanat topografikunnan marssiin, jonka on säveltänyt Armas Järnefelt.

## Lähteet
Ali Fazal

**Ali Fazal** (s. 15. lokakuuta 1986 Lucknow, Uttar Pradesh, Intia) on intialainen näyttelijä ja malli, joka työskentelee pääasiassa hindinkielisissä elokuvissa ja televisiossa. Hänen kansainvälisiin elokuviinsa kuuluvat *[[Victoria & Abdul]]* (2017) ja *[[Kuolema Niilillä (vuoden 2022 elokuva)|Kuolema Niilillä]]* (2022).

## Yksityiselämä
Fazal on naimisissa näyttelijä Richa Chaddan kanssa.

## Filmografia

## Lähteet

## Aiheesta muualla

* 
* 
*
Afrikanranska

**Afrikanranska** () on yleistermi kaikille Afrikan mantereella puhuttaville ranskan kielen varianteille. Vuonna 2018 ranskanpuhujia mantereella arvioitiin olevan noin 141 miljoonaa. Väkilukuun suhteutettuna eniten ranskan puhujia oli Mauritiuksella (73 % koko väestöstä) kun taas absoluuttisesti mitattuna Kongon demokraattisessa tasavallassa (42,5 miljoonaa). Afrikassa on enemmän ranskan puhujia kuin missään muualla yksittäisellä mantereella.

Afrikassa on yhteensä 21 maata, joissa ranska on virallinen kieli. Monikielisyys on yleistä. Mantereen väestönkasvun kiihtyessä ranskankielisten afrikkalaisten määrän uskotaan vain kasvavan tulevaisuudessa.

## Jaottelu
Afrikanranska ei ole yksi yhtenäinen ranskan kielen variantti, vaan pelkästään maantieteellinen yleistävä termi. Afrikassa puhuttavat ranskan kielen variantit voidaan jakaa karkeasti viiteen alaryhmään maantieteellisen sijainnin perusteella:

* Läntinen ja keskiafrikkalainen ranska (mm. senegalin-, kamerunin-, ja nigerinranska)
* Maghribinranska (mm. tunisian- ja marokonranska)
* Djiboutinranska
* Intian valtameren ranska (mm. seychellien- ja mauritiuksenranska)
* Ranskan kreolit
## Luettelo Afrikan maista ranskan kielen taidon mukaan
Ranskan taito Afrikan maissa Organisation internationale de la Francophonien mukaan (OIF).

## Piirteitä
Suurimmat erot afrikanranskan ja yleiskielen välillä ovat sanastossa. Nämä sanastolliset erot jaetaan kahteen ryhmään: ei-ranskasta tulleet sanat sekä eriävän merkityksen omaavat sanat. Eroja on myös ääntämyksessä ja kieliopissa.

Englannin kielellä on ollut huomattava vaikutus afrikanranskaan etenkin sanastotasolla. Esimerkkejä:

## Lähteet
Tunisian kuningaskunta

**Tunisian kuningaskunta** (, ) oli lyhytaikainen Pohjois-Afrikassa sijainnut valtio, joka perustettiin Tunisian itsenäistyttyä Ranskasta 20. maaliskuuta 1956. Se lakkautettiin 25. heinäkuuta 1957, kun maa julistettiin tasavallaksi.

## Historia
Tunisia itsenäistyi Ranskasta maaliskuussa 1956 kuningaskuntana, ja sen kuninkaaksi tuli edeltäneen siirtomaan, Ranskan Tunisian Bey Muhammad VIII.

Valtio ehti olla monarkiana hieman yli vuoden, kun se julistettiin tasavallaksi. Tämän jälkeen Habib Bourguibasta tuli maan johtaja seuraaviin vaaleihin asti, jotka hän voitti. Kuningas asetettiin perheineen kotiarestiin Hashemiten palatsiin La Manoubaan. Vuoden kuluttua heidät siirrettiin taloon La Soukraan ja vapautettiin vuonna 1960. Muhammad muutti tämän jälkeen poikansa, prinssi Salah Eddinen kanssa Lafayetteen, jossa hän asui kuolemaansa saakka, vuoteen 1962.

## Lähteet
Ole Espersen

**Ole Mogens Espersen** (20. joulukuuta 1934 Bornholm – 4. joulukuuta 2020 Bornholm) oli tanskalainen juristi, professori ja sosiaalidemokraattinen poliitikko. Hän istui kansankäräjillä vuosina 1973–1994 ja toimi Tanskan oikeusministerinä 1981–1982. Vuosina 1974–1977 hän oli meppi.
## Lähteet

## Aiheesta muualla
* ''Ole Espersen'' Tanskan kansankäräjien verkkosivuilla
Skaraborgs Allehanda

**Skaraborgs Allehanda** (lyh. **SLA**; vuosina 1884–1981 *Skaraborgs Läns Annonsblad*, 1981–1998 *Skaraborgs Läns Allehanda*) on ruotsalainen vuonna 1884 perustettu sanomalehti, jonka kotikunta on Skövde. Se ilmestyy kuudesti viikossa ja kuuluu NWT Media AB -konserniin.

Skaraborgs Allehanda, Skövde.JPG|Lehden toimitus Skövdessä.

## Lähteet

## Aiheesta muualla
* Lehden verkkosivut
North Hero

**North Hero** on kunta (*town*) Yhdysvalloissa Vermontin osavaltiossa. Sen väkiluku oli 939 vuonna 2020. Kunta toimii Grand Islen piirikunnan hallintokeskuksena. Kunta on nimetty Amerikan vallankumoustaistelija Ethan Allenin kunniaksi.

Yhdysvaltain senaattori Bernie Sanders omistaa kesäasunnon North Herossa.

## Väestö
Vuonna 2020 North Heron 939 asukkaasta valkoisia oli 91,8&nbsp;%, mustia 0,9&nbsp;%, alkuperäisasukkaita 0,7&nbsp;% ja aasialaisia 0,1&nbsp;%. Asukkaista 0,6&nbsp;% kuului johonkin muuhun rotuun, ja 5,8&nbsp;% asukkaista asukkaista kuului kahteen tai useampaan rotuun. Asukkaista 5,2&nbsp;% puhui kotonaan jotain muuta kieltä kuin englantia ja 5,1&nbsp;% asukkaista oli syntynyt ulkomailla.

## Lähteet
Stepan H’mara

**Stepan Ilkovytš H’mara** (; 12. lokakuuta 1937 Bobiatyn, Puolan toinen tasavalta (nyk. Bobjatyn, Lvivin alue, Ukraina) – 21. helmikuuta 2024), nimimerkki **Maksym Sahaidak** (), oli ukrainalainen poliitikko ja neuvostoajan toisinajattelija. Hän toimi aktiivisesti politiikassa, ja siitä syystä hänet tuomittiin vankeusrangaistukseen. Hän oli ammatiltaan hammaslääkäri.

H’mara syntyi maanviljelijäperheeseen. Hän valmistui vuonna 1964 hammaslääkäriksi Lvivin lääketieteen instituutista ja työskenteli Sokalissa. Hän levitti 1960–1970-luvulla samizdat-kirjallisuutta ja käänsi ukrainaksi Andrei Saharovin esseen ”Pohdintoja edistyksestä, rauhanomaisesta rinnakkainelosta ja henkisestä vapaudesta”.

Kun *[[Ukrajinskyi visnyk]]in* päätoimittaja Vjatšeslav Tšornovil tammikuussa 1972 pidätettiin, H’mara otti yhdessä muiden kanssa tehtävän vastuulleen, ja numerot seitsemän ja kahdeksan salakuljetettiin ulkomaille, missä ne julkaistiin ja käännettiin myös englanniksi. Tekstit olivat pääasiassa H’maran kirjoittamia, ja hän käytti nimimerkkiä Maksym Sahaidak kirjoituksessaan ’Ukrainalaisten kulttuurinen tuhoaminen Neuvostoliitossa’. Hän joutui KGB:n tutkinnan kohteeksi, mutta tutkinta jäi tuloksettomaksi. Seuraava numero yhdeksän jäi KGB:n käsiin, kun sitä yritettiin salakuljettaa ulkomaille.

H’mara pidätettiin 31. maaliskuuta 1980, ja hänet sekä Oles ja Vitali Ševtšenko tuomittiin Lvivin tuomioistuimessa seitsemäksi vuodeksi työleirille ja viideksi vuodeksi karkotukseen. Hän suoritti rangaistuksen Permissä pakkotyöleirillä. Hän vastusti sielläkin ihmisoikeusrikkomuksia, mikä pidensi hänen saamaansa rangaistusta. Hänet kuitenkin ”armahdettiin” 12. helmikuuta 1987, puolitoista kuukautta ennen kuin pakkotyöleirituomio olisi päättynyt. Vapauduttuaan hän jatkoi poliittista osallistumista ja oli myös Ukrainan kreikkalaiskatolisen kirkon laillistamisen puolesta toimivan komitean jäsen. Hän oli mukana myös kotiseutunsa paikallispolitiikassa 1990-luvulla. Itsenäistyneessäkin Ukrainassa hän joutui vastakkain viranomaisten kanssa, ja hänet pidätettiin marraskuussa 1990, mistä seurasi laajoja mielenosoituksia. Hän osallistui vuonna 1992 Ukrainan republikaanipuolueen perustamiskokoukseen, jossa hänet valittiin varapuheenjohtajaksi. Hän kuitenkin erosi puolueesta vuonna 1992 ja oli perustamassa Ukrainan konservatiivista republikaanipuoluetta, jonka ensimmäiseksi puheenjohtajaksi hänet valittiin.

## Lähteet

## Aiheesta muualla
Omar al-Duaij

**Omar Mohammed al-Duaij** (s. 1990) on kuwaitilainen kevytsarjan karateka. Hän saavutti Kyokushinin Yhdysvaltain mestaruuskilpailuissa ja Turkin kansainvälisessä cupissa hopeaa. Al-Duaij on myös otellut kerran EM-kilpailussa ja MM-kilpailussa.

## Kilpaura
Al-Duaij aloitti kilpailemisen 2006 ja saavutti sen jälkeen menestystä kansainvälisesti. Hän tuli toiseksi ensimmäisissä Arabian Gulf turnauksessa Bahrainissa, pronssia lähi-idän turnauksessa Tunisiassa, sekä Iranin kansainvälisessä turnauksessa.

Tammikuussa 2020 al-Duaij saavutti hopeaa Yhdysvaltain mestaruuskilpailuissa hävittyään loppuottelussa Christian Buffaloelle.

Kesäkuussa 2022 al-Duaij oli mukana EM-kilpailuissa, jossa hän hävisi ensimmäisellä kierroksella Samuel Quesadalle tuomariäänin ja sijoittui 15 parhaan joukkoon. Lokakuussa al-Duaij saavutti hopeaa Turkissa järjestetyssä kansainvälisessä cupissa. Hän hävisi loppuottelussa hallitsevalle Euroopan mestarille Aleksandar Stoimenoville.

Helmikuussa 2023 al-Duaij saavutti pronssia Yhdysvaltain mestaruuskilpailuissa. Marraskuussa hän oli mukana MM-kilpailuissa. Al-Duaij eteni suoraan toiselle kierrokselle, jossa hän hävisi Yuki Okuderalle.

## Lähteet
Goudourville

**Goudourville** on kunta Lounais-Ranskassa Tarn-et-Garonnen departementissa Oksitanian alueella. Se sijaitsee Canal de Golfech’n varrella, noin 23 kilometriä Castelsarrasinin kaupungista länteen.

Kunnan nähtävyyksiä on keskiaikainen linna *Château de Goudourville*. Linnan rakennutti Hugues De Gasques vuonna 1081. Linna joutui useiden hyökkäyksien kohteeksi. Vuonna 1211 Simon de Monfortin piiritti linnaa onnistumatta kuitenkaan sitä valloittamaan. Vuonna 1360 linnaan hyökkäsi Englannin Musta prinssi. Vuonna 1587 Henrik Navarralainen, tuleva Ranskan kuningas Henrik IV, toi linnaan rakastetulleen Diane d'Andoinsille 22 kappaletta Coutrasin taistelussa voittamiensa vihollisten lippuja. Vuonna 1745 Louis De Berdolle kunnosti linnan nykyiseen asuunsa. Linna on historiallinen muistomerkki. 

## Lähteet

## Aiheesta muualla
Iran Aircraft Manufacturing Industrial Company

**Iran Aircraft Manufacturing Industrial Company** tai **Iran Aircraft Manufacturing** (, lyhennys **HESA**) on iranilainen valtiollinen ilmailu- ja aseteollisuusyhtiö.

## Tuotteita
### Lentokoneet
* IrAn-140 Faraz -matkustajalentokone, yhteistyössä ukrainalaisen Antonovin kanssa, pohjautuu Antonov An-140:een.
* HESA Simorgh -rahtilentokone
* Dorna harjoituslentokone
* HESA Azarakhsh -hävittäjälentokone (pohjautuu Northrop F-5:een)
* HESA Kowsar - iranilainen, Northrop F-5 Tigerin pohjalta suunniteltu hävittäjälentokone
* HESA Saeqeh -hävittäjälentokone (pohjautuu Northrop F-5:een)
* HESA Shafaq

Tiedosto:Antonov (HESA) An-140-100, HESA Airlines AN2221381.jpg|Antonov An-140:een pohjautuva IrAn-140 Faraz (kuva vuodelta 2013).
Tiedosto:A HESA Saeqeh of IRIAF.jpg|Iranin islamilaisen tasavallan ilmavoimien (ISIAF) HESA Saeqeh (2009).
Tiedosto:An IRIAF HESA Azarakhsh in Vahdati Airbase Air Show.JPG|ISIAF:n HESA Azarakhsh (2010).


### Helikopterit
* Shahed 278 -helikopteri (käyttää Bell 206:n ja Panha Shabaviz 2061:n osia)
* Zafar 300 -helikopteri (pohjautuu Bell 206:een)
* Shahed 274 -helikopteri (pohjautuu Bell 206:een)
* Shahed 285 -helikopteri (käyttää Bell 206:n ja Panha Shabaviz 2061:n osia)


Iranian Revolutionary Guard Air Force Shahed 285 Sharifi.jpg|Shahed 285 -helikopteri.


### Taktiset droonit
* HESA Ababil -lennokitt (Ababil-2,  Ababil-3)
* HESA Karrar -maalilennokki
* HESA Saegheh-2
* HESA Shahed-129 -lennokki (MALE, israelilaisen Elbitin droonin jäljitelmä)
* HESA Shahed-149 Gaza -lennokki (MALE)
* HESA Shahed-131 -räjähdelennokki
* HESA Shahed-136 -räjähdelennokki (ammusdrooni, "itsemurhadrooni")
* HESA Shahed-171 Simorgh -lennokki

Iranian drone exercise in 2022 - Day 2 (20).jpg|HESA Ababil-3 -lennokki.
کرار - هشتمین همایش و نمایشگاه هوایی و هوانوردی کشور در کیش (1) (01).jpg|HESA Karrar -maalilennokki.
Saegheh-2.jpg|HESA Saegheh-2 -lennokki.
Shahed 129 (4).jpg|HESA Shahed-129 -drooni
Shahed 171 Simorgh.jpg|HESA Shahed-171 Simorgh


## Lähteet

## Aiheesta muualla

*HESA Iran Aircraft Manufacturing Industrial Company  (globalsecurity.org)
Sándor Kőrösi Csoma

**Sándor Kőrösi Csoma** (myös kirjoitusasussa **Alexander Csoma de Kőrös** tai **de Koros**) (1784 Körös, Transilvania – 11. huhtikuuta 1842 Darjeeling, Intia) oli unkarilainen tutkimusmatkailija ja filologi, jota pidetään länsimaisen tibetologian tai Tiibetin tutkimuksen tieteenalan perustajana.

## Elämä ja ura
Csoma kuului köyhtyneeseen székely-aatelissukuun. Hän opiskeli vuosina 1815–1818 Göttingenin yliopistossa lääketiedettä ja itämaisia kieliä ja teki siellä päätöksen etsiä magyaarien alkuperäistä kotiseutua Aasian sisäosista. Vuosina 1820–1831 hän matkusti Egyptissä, Syyriassa, Buharassa, Punjabissa, Kashmirissa ja muissa maissa. Hän matkusti Tiibetiin, jossa hän vietti neljä vuotta buddhalaisluostarissa opiskellen tiibetin kieltä ja buddhalaista kirjallisuutta. Käydessään Bengalissa tiibetin kielen taitonsa ansiosta hän sai töitä sikäläisen aasialaisen seuran kirjastosta, jossa oli yli 1000 kyseistä kieltä käsittelevää nidettä. Näiden avulla Csoma toi tiibetin kielen ja kirjallisuuden eurooppalaisen oppineiston ulottuville erityisesti uraauurtavilla teoksillaan *A grammar of the Tibetan language* (1834) ja *Essay towards a dictionary Tibetan and English* (1835). Hän kirjoitti myös useita Tiibetin kieltä ja kirjallisuutta käsitteleviä artikkeleita Bengalin aasialaisen seuran aikakauslehteen ja julkaisi analyysin tiibetinbuddhalaisten pyhistä kirjoituksista Kangyurista. Hänen maineensa oli nyt saavuttanut hänen kotimaansa, ja hän sai sieltä palkkaa, jonka hän käytti kirjojen hankkimiseen intialaisiin kirjastoihin. Hän vietti jonkin aikaa Kalkutassa opiskellen sanskritia ja useita muita kieliä, mutta hän kuoli äkillisesti vuonna 1842 Darjeelingissa.

## Lähteet

## Aiheesta muualla
Hryhori Tšubai

**Hryhori (Hrytsko) Tšubai** ( eli Грицько Чубай; 23. tammikuuta 1949 Berezynyi, Kozynin piiri, Rivnen alue, Ukrainan SNT – 16. toukokuuta 1982 Lviv, Ukrainan SNT) oli ukrainalainen runoilija, kääntäjä ja 1960–1970-lukujen vaihteen tienoon ukrainalaisen maanalaisen kulttuurin keskeisiä hahmoja.

Volhyniassa syntynyt Tšubai muutti Lviviin 1969 ja sai suosiota underground-piireissä runolla ”Vertep”. Ihor ja Iryna Kalynetsin kautta Tšubai tutustui Ukrainan toisinajattelijaliikkeeseen ja sen samizdat-julkaisuihin. Hänen ympärilleen kerääntyi nonkonformistisen kulttuurin nuoria edustajia, kuten Oleh Lyšeha, Viktor Morozov, Mykola Riabtšuk, Roman Kis, Orest Javorskyi, Volodymyr Javorskyi ja myöhemmin Juri Vynnytšuk ynnä muita. Salaisissa kokouksissa keskusteltiin kulttuurivirtauksista ja Neuvostoliitossa kielletyistä ilmiöistä.

Tšubai julkaisi 1971 samizdat-julkaisuna kirjallisen kalenterin *Skrynja* (*Arkku*), jossa oli hänen omia runojaan, puolalaisen näytelmäkirjailijan Tadeusz Różewiczin näytelmän käännös ja kirjoituksia muilta toisinajattelijoilta. *Skrynja* oli täysin epäpoliittinen, KGB:n mielestä kuitenkin kumouksellinen. Tšubai pidätettiin 1972 ja hän päätyi kolmeksi päiväksi KGB:n vankilaan. Ryhmän muita jäseniä erotettiin yliopistoista ja vainottiin eri tavoin. Ukrainan toisinajattelijaliikkeeseen kohdistuneiden toimien vuoksi maanalaisten kulttuuriryhmien toiminta supistui ja ryhmät hajosivat. Vapauduttuaan Tšubai totesi olevansa täysin eristyksissä ja jäi vaille työtä. Vasta 1978 hän pääsi ilmoittautumaan opiskelijaksi moskovalaiseen Maksim Gorkin kirjallisuusinstituuttiin. Hän kuitenkin kuoli 33-vuotiaana vuonna 1982.

Tšubai tunsi eurooppalaista modernistista runoutta ja kirjoitti pääosan tuotannostaan vähän yli 20-vuotiaana. Osa runoista oli enemmän tai vähemmän kriittistä neuvostojärjestelmää kohtaan. Ilmaistakseen ajatuksiaan hän hyödynsi runoissaan monimutkaisia vertauksia ja uskonnollista kuvastoa. Tšubain runoilla oli hänen varhaisesta kuolemastaan huolimatta merkitystä neuvostoaikaa edeltävän modernismin perinnön siirtämisessä neuvostoajan jälkeiseen ukrainalaiseen kirjallisuuteen. Hänen tuotannollaan ja persoonallaan on ollut merkittävä vaikutus nuoriin nonkonformistisiin runoilijoihin, joista muodostui niin sanottu 1980-lukulaisten sukupolvi, ja itsenäisessä Ukrainassa Tšubailla ja hänen tuotannollaan on kulttiasema. Hänet haudattiin 1995 uudestaan Lvivin historialliselle Lytšakivin hautausmaalle.

Tšubain esikoiskokoelma *Hovoryty, movtšaty, i hovorytyi znovu* (The Speak, To Be Silent, and To Speak Again) ilmestyi vasta 1990, ja sitä täydellisempi kokoelma 1998 nimellä *Platš Ieremi: Poezi* (’Jeremiaan itkuvirsi: runoja’). Kokoelmassa on aikalaisten muistelmia Tšubaista. Kootut teokset ilmestyi 2013 Lvivissä. Lastenrunokokoelma *Skoromovka ne dlja vovka* (’Kielenvääntäjät eivät sovi susille’) ilmestyi 2008. Hänen runojaan on käännetty muille kielille ja niitä on sävelletty suosituiksi lauluiksi.

Tšubain pojan Taras Tšubain ja tämän yhtyeen tuotannossa on Tšubain runoja sävellettyinä.

## Lähteet
Toivo Nupponen

**Toivo Nupponen** (28. lokakuuta 1897 Helsinki – 1. elokuuta 1978 Helsinki) oli suomalainen kalustealan yrittäjä ja yritysjohtaja, joka sai kauppaneuvoksen arvonimen.

Nupposen vanhemmat olivat tehtailija Mikko Nupponen ja Karolina Gustava Vikberg ja puoliso vuodesta 1919 sairaanhoitaja Aino Pitkäpaasi. Nupponen kävi ensin viisi luokkaa Helsingin suomalaista reaalilyseota ja sitten Suomen Liikemiesten Kauppaopiston 1917. Opintomatkoja hän teki useisiin eri maihin. Nupponen oli Oy Vihdin Puuseppien harjoittelija Lahdessa 1913, Kausalan Saha- ja Laivaliikkeen harjoittelija 1915, Lahden Kirjapaino- ja Sanomalehti Oy:n konttoripäällikkö 1917–1918, Osuuskunta Etelä-Suomen Karjakeskuksen konttoripäällikkö 1918–1919, Huonekaluliike Mikko Nupposen apulainen ja prokuristi vuodesta 1919, yhtiön Viipurin liikkeen ja tehtaan johtaja 1921–1940, toinen johtaja Lahdessa 1940 ja johtaja Helsingissä 1940–1942 sekä Huonekaluliike Mikko Nupponen Oy:n toimitusjohtaja vuodesta 1942 ja johtokunnan puheenjohtaja vuodesta 1954. Hän oli myös Korson Rakennuspuun Myynti Oy:n ja Rakennuspuu Oy:n perustaja ja johtokunnan puheenjohtaja vuodesta 1941. Kirjanpidon opettajana Lahden ammattikoulussa ja Lahden yhteiskoulussa Nupponen toimi 1918–1920. Hänellä oli myös erittäin monia luottamus- ja asiantuntijatehtäviä. Kauppaneuvoksen arvonimen Nupponen sai 1965.

## Lähteet
Vladimir Aleksejev

**Vladimir Aleksejev** -nimisiä henkilöitä ovat:

* Vladimir Aleksejev (1784–1832), venäläinen kuvanveistäjä ja mitalitaiteilija
* Vladimir Aleksejev (s. 1961), venäläinen suunnistaja.
Olavi Uitto

**Veikko Olavi Uitto** (13. huhtikuuta 1912 Alahärmä – 3. toukokuuta 1993 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Uiton vanhemmat olivat liikemies Kaarlo Uitto ja Jenny Katariina Rannanjärvi ja puolisot 1937–1958 Taimi Kyllikki Sironen ja vuodesta 1962 toimitusjohtaja, kauppaneuvos Eila Rissanen, aiemmin Friman. Olavi Uitto kävi kansakoulun 1926 ja sai päästötodistuksen Jyväskylän kauppakoulusta 1936. 

Hän oli Salmen Saha Oy:n työnjohtaja Pyhäsalmella 1929–1930, Puutavaraliike Kaarlo Uiton piirimies Kokkolassa 1932–1934 ja 1936–1937, Toiminimi Puvusto-Aitan perustaja, omistaja ja toimitusjohtaja Hyvinkäällä vuodesta 1939 ja Vaasassa 1938–1941, Vaasan Kappatehdas Oy:n, vuodesta 1944 Vaato Oy, pääomistaja ja toimitusjohtaja 1941–1976 sekä yhtiön johtokunnan jäsen 1941–1984, Pohjan Neito Oy:n pääosakas, toimitusjohtaja ja johtokunnan puheenjohtaja 1961–1964 ja johtokunnan jäsen 1964–1984 sekä Vestio Oy:n pääosakas ja toimitusjohtaja 1963–1966 ja johtokunnan puheenjohtaja 1963–1990. 

Uitto oli Ajatar Oy:n pääosakas ja johtokunnan puheenjohtaja 1952–1984, Valintatalo-yhtiön johtokunnan puheenjohtaja 1966–1984 ja Aleksi 13 -yhtiön johtokunnan puheenjohtaja 1967–1984. Hän osallistui myös aktiivisesti alansa järjestötoimintaan. Sotilasarvoltaan Uitto oli reservin alikersantti 1932. Hän sai kauppaneuvoksen arvonimen 1965.

## Lähteet
Oiva Luhtala (kauppaneuvos)

**Oiva Aatos Luhtala** (13. huhtikuuta 1907 Alahärmä – 3. toukokuuta 1995 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Luhtalan vanhemmat olivat toimitusjohtaja Iisakki Luhtala ja Maria Levi ja puoliso vuodesta 1937 Sally Mirjam Juhontytär Koskinen. Luhtala kävi keskikoulun ja kauppakoulun. Hän oli Sei-Jo Oy:n toimitusjohtaja vuodesta 1936, Kurikan Lakkitehdas Oy:n johtaja vuodesta 1945 ja osakas vuodesta 1975, Kulo-Sauma Ky:n osakas ja toimitusjohtaja 1954–1973 ja Okeva Oy:n osakas ja toimitusjohtaja 1957–1976. Luhtala oli myös Lakeuden Auto Oy:n perustajaosakas 1950–1954 ja hänellä oli useita luottamustehtäviä. Sotilasarvoltaan Luhtala oli reservin yliluutnantti. Hän sai kauppaneuvoksen arvonimen 1965.

## Lähteet